ഐശ്വര്യ ശ്രീധർ

നവി മുംബൈയിൽ താമസിക്കുന്ന ഒരു ഇന്ത്യൻ വന്യജീവി ഫോട്ടോഗ്രാഫറും, വന്യജീവി അവതാരകയും, ഡോക്യുമെന്ററി ഫിലിം മേക്കറുമാണ് ഐശ്വര്യ ശ്രീധർ ( ഹിന്ദി : ऐश्वर्या श्रीधर ജനനം: 12 ജനുവരി 1997). സാങ്ച്വറി ഏഷ്യ - യംഗ് നാച്ചുറലിസ്റ്റ് അവാർഡും അന്താരാഷ്ട്ര ക്യാമറ ഫെയർ അവാർഡും നേടിയ ഏറ്റവും പ്രായം കുറഞ്ഞ പെൺകുട്ടിയാണ് അവർ. 2020 ൽ ഐശ്വര്യ, വൈൽഡ്‌ലൈഫ് ഫോട്ടോഗ്രാഫർ ഓഫ് ദ ഇയർ അവാർഡ് നേടിയ ആദ്യ ഇന്ത്യൻ വനിതയായി. ബോംബെ ഹൈക്കോടതി നിയോഗിച്ച സ്റ്റേറ്റ് വെറ്റ് ലാൻഡ് ഐഡന്റിഫിക്കേഷൻ കമ്മിറ്റി അംഗവുമാണ് ഐശ്വര്യ. ബിബിസി വൈൾഡ് ലൈഫ്, ഗാർഡിയൻ, സാങ്ച്വറി ഏഷ്യ, സെവുസ്, ഹിന്ദുസ്ഥാൻ ടൈംസ്, മുംബൈ മിറർ, ഡിജിറ്റൽ ക്യാമറ, മാതൃഭൂമി, മോംഗാബെ എന്നീ പ്രസിദ്ധീകരണങ്ങളിൽ ഐശ്വര്യയുടെ ഫോട്ടോ ഫീച്ചറുകൾ പ്രസിദ്ധീകരിച്ചിട്ടുണ്ട്.

'ഡയാന അവാർഡ്', 'വുമൺ ഐക്കൺ ഇന്ത്യ അവാർഡ്' എന്നിവ ഉൾപ്പെടെ നിരവധി അവാർഡുകൾ ലഭിച്ചിട്ടുണ്ട്. പരിസ്ഥിതി സംരക്ഷണ പ്രവർത്തനങ്ങളിലും ഐശ്വര്യ സജീവമായി പങ്കെടുക്കുന്നു.

 വിദ്യാഭ്യാസവും കരിയറും 
ഒരു തമിഴ് കുടുംബത്തിലെ ശ്രീധർ രംഗനാഥന്റെയും റാണി ശ്രീധറിന്റെയും മകളായി 1997 ജനുവരി 12 ന് ആണ് ജനനം. മുംബൈയിലാണ് വളർന്നത്.  ഡോ. പിള്ള ഗ്ലോബൽ അക്കാദമിയിലെ വിദ്യാർത്ഥിനിയായ അവർ 2013 ൽ കേംബ്രിഡ്ജ് ഇന്റർനാഷണൽ എക്സാമിനേഷനിലെ ബിസിനസ് സ്റ്റഡീസ് പേപ്പറിൽ വേൾഡ് ടോപ്പറായിരുന്നു. പിന്നീട് മുംബൈ സർവകലാശാലയിൽ നിന്ന് മാസ് മീഡിയയിൽ ബിരുദം നേടിയിട്ടുണ്ട്.

പിതാവ് ബോംബെ നാച്ചുറൽ ഹിസ്റ്ററി സൊസൈറ്റി (ബി‌എൻ‌എച്ച്എസ്) അംഗമാണ്. അദ്ദേഹത്തോടൊപ്പം വിവിധ വനങ്ങളിലേക്കുള്ള യാത്രയിൽ ഐശ്വര്യയും കൂടെപ്പോകുമായിരുന്നു. 13 വയസുള്ളപ്പോൾ ഫോട്ടോഗ്രാഫിയോടുള്ള അവളുടെ പ്രണയം ആരംഭിച്ചു. ചെറുപ്പത്തിൽ തന്നെ ഐശ്വര്യ മഹാരാഷ്ട്രയിലെ രത്നഗിരി കാടുകളിൽ ട്രെക്കിംഗ് ആരംഭിച്ചു. അവളുടെ ആദ്യ ഡോക്യുമെന്ററി 'പഞ്ജെ-ദി ലാസ്റ്റ് വെറ്റ് ലാൻഡ്' 2018 ൽ ഡിഡി നാഷണലിൽ സംപ്രേഷണം ചെയ്തു. യുറാനിലെ അവസാനത്തെ തണ്ണീർത്തടമായ പഞ്ജെ സംരക്ഷിക്കുന്നതിനെക്കുറിച്ചുള്ള ഡോക്യുമെന്ററി ആയിരുന്നു അത്.  തണ്ണീർത്തടത്തിന്റെ സംരക്ഷണത്തിനായി ബോംബെ ഹൈക്കോടതി ഉത്തരവ് കൊണ്ടുവരാൻ ഈ ചിത്രം സഹായിച്ചു.

'ലൈറ്റ്‌സ് ഓഫ് പാഷൻ' എന്ന് പേര് നൽകിയ, രാത്രിയിൽ  മിന്നാമിനുങ്ങുകളുടെ വെളിച്ചത്തിൽ തിളങ്ങി നിൽക്കുന്ന മരത്തിൻറെ ചിത്രത്തിനാണ് വൈൾഡ് ലൈഫ് ഫോട്ടോഗ്രാഫർ ഓഫ് ദ ഇയർ അവാർഡ് ലഭിച്ചത്. അകശേരു മൃഗവർഗ്ഗങ്ങളുടെെ വിഭാഗത്തിൽ ആണ് അവാർഡ് ലഭിച്ചിരിക്കുന്നത്. 

മായ എന്ന് പേരുള്ള ബംഗാൾ കടുവയെക്കുറിച്ച് ഒരുക്കിയ ദക്വീൻ ഓഫ് താരു എന്ന ഫീച്ചർ ഫിലിമിന് ഒൻപതാമത് ന്യൂയോർക്ക് സിറ്റി വൈൾഡ് ലൈഫ് കൺസർവേഷൻ ഫിലിം ഫെസ്റ്റിവലിൽ (ഡബ്ല്യുസിഎഫ്എഫ്) ബെസ്റ്റ് അമേച്വർ അവാർഡ് ലഭിച്ചിട്ടുണ്ട്. ചലച്ചിത്ര നിർമ്മാണത്തിനും ഫോട്ടോഗ്രാഫിക്കും പുറമെ ഐശ്വര്യ കവിയും എഴുത്തുകാരിയുമാണ്.
 അവാർഡുകളും അംഗീകാരങ്ങളും 
2011
 സാങ്ച്വറി ഏഷ്യയുടെ യംഗ് നാച്ചുറലിസ്റ്റ് അവാർഡ്
2013
 കാംബ്രിഡ്ജ് അന്താരാഷ്ട്ര പരീക്ഷ ലോക ടോപ്പർ
 ലോക അങ്ങാടിക്കുരുവി ദിനത്തോടനുബന്ധിച്ചുള്ള ഫോട്ടോഗ്രാഫി, കവിത മത്സരം- രണ്ടാം സമ്മാനം.
2016
 ഇന്റർനാഷണൽ ക്യാമറ ഫെയർ അവാർഡ്
2018
 യംഗ് ഡിജിറ്റൽ ക്യാമറ ഫോട്ടോഗ്രാഫർ ഓഫ് ദ ഇയർ-വിന്നർ-സ്മോൾ വേൾഡ് 
2019
 പ്രിന്സസ് ഡയാന അവാർഡ്
2019
 വുമൺ ഐക്കൺ ഇന്ത്യ അവാർഡ്
2020
 ജാക്സൺ വൈൽഡ് ഫെലോഷിപ്പ് 
 നാച്ചുറൽ ഹിസ്റ്ററി മ്യൂസിയം, ലണ്ടൻ, 56-ാമത് വൈൾഡ് ലൈഫ് ഫോട്ടോഗ്രാഫർ ഓഫ് ദ ഇയർ അവാർഡ്

 സിനിമകൾ 
വർഷം ശീർഷകം തരം നെറ്റ്‌വർക്ക് ചലച്ചിത്രമേള മൽസരിച്ചത് നേട്ടം പരാമർശം 2018 പഞ്ജെ-ദി ലാസ്റ്റ് വെറ്റ് ലാൻഡ് ഡോക്യുമെന്ററി ദൂരദർശൻ ( ഡിഡി നാഷണൽ ) നാഷണൽ സയൻസ് ഫിലിം ഫെസ്റ്റിവൽ ഫ്യൂഷൻ വിഭാഗത്തിലെ മികച്ച സിനിമ    2019 ക്യൂൻ ഓഫ് തരു ഫീച്ചർ ഫിലിം  ഒൻപതാമത് വൈൽഡ് ലൈഫ് കൺസർവേഷൻ ഫിലിം ഫെസ്റ്റിവൽ, ന്യൂയോർക്ക് അമേച്വർ / എമർജിംഗ് വിഭാഗത്തിലെ മികച്ച ചലച്ചിത്രത്തിനുള്ള അവാർഡ്  സിംഗപ്പൂർ സൌത്ത് ഏഷ്യൻ ഫിലിം ഫെസ്റ്റിവൽ  2020 ഫൺ ക്രാഫ്റ്റ്സ് വിത്ത് ഐശ്വര്യ സീരീസ് (8-എപ്പിസോഡുകൾ) ഡബ്ല്യുഡബ്ല്യുഎഫ്-ഇന്ത്യ  2020 നേച്ചർ ഫോർ ഫ്യൂച്ചർ സീരീസ് ഡിസ്കവറി ചാനല് 

 പുറം കണ്ണികൾ 

 വൈൾഡ് ലൈഫ് ഫോട്ടോഗ്രാഫർ ഓഫ് ദ ഇയർ അവാർഡ് നേടിയ 'ലൈറ്റ്‌സ് ഓഫ് പാഷൻ' എന്ന ചിത്രം

 പരാമർശങ്ങൾ 

വർഗ്ഗം:മുംബൈയിൽ നിന്നുള്ള വ്യക്തികൾ
വർഗ്ഗം:1997-ൽ ജനിച്ചവർ
വർഗ്ഗം:ജീവിച്ചിരിക്കുന്നവർ
വർഗ്ഗം:ഇന്ത്യക്കാരായ വന്യജീവി ഫോട്ടോഗ്രാഫർമാർ